Երեւանի «Սուրբ Գրիգոր Լուսավորիչ» բժշկական կենտրոնի տնօրեն Արա Մինասյանը «Հայկական ժամանակի» հետ զրույցում, խոսելով առողջապահության նախարարության հրապարակած չարաշահումների ու իր պաշտոնանկության վերաբերյալ, ասաց, որ առաջինի մասին տեղյակ չէ, իսկ երկրորդի հիմքերը ուսումնասիրվում են: Առողջապահության նախարարությունը հայտարարել էր, որ բուժհաստատությունում իրականացվող ուսումնասիրության միջանկյալ արդյունքներով պարզվել է, որ պետությանը հասցվել է շուրջ 545 միլիոն դրամի վնաս եւ այդ նյութերն ուղարկվել են դատախազություն: